open-index/open-wikipedia-markdown huggingface dataset:
পনজি স্কিম

thumb|চার্লস পনজি যার নামে পনজি স্কিম
**পনজি স্কিম** হচ্ছে এক ধরনের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে।

## বৈশিষ্ট্য
এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে।

## ইতিহাস
চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে।

## আরও দেখুন
* বহুস্তরবিশিষ্ট বিপণন (এমএলএম)
* ডেসটিনি গ্রুপ
* তিয়ানশি
* সারদা কেলেঙ্কারি

## তথ্যসূত্র

## আরও পড়ুন

* 
* 

## বহিঃসংযোগ
* Ponzi Schemes FAQ Information and advice from the US Securities and Exchange Commission
* What is a Ponzi scheme?  Ponzi scheme definition with distinctions, history, and other information
* Ponzi scheme Illustration of a Ponzi scheme
* The Ponzi Scheme and Tax Loss Describing tax recovery methods
* Ponzi Schems Ponzi schemes on Khan Academy.
* The Importance of Being Diligent Case studies on prominent hedge fund Ponzi schemes

বিষয়শ্রেণী:পিরামিড ও পনজি স্কিম
বিষয়শ্রেণী:কূট কৌশল
সমাধিসৌধ

thumb|200px|রেকোলেটা সমাধিক্ষেত্রে সমাধি, বুয়েনস আয়ার্স (আর্জেন্টিনা)।
[thumb|left|200px|[আগ্রা, ভারতে অবস্থিত তাজমহল; পৃথিবীর অন্যতম বিখ্যাত এবং আলোকচিত্রে প্রচারিত সমাধি।]]
**সমাধিসৌধ** হচ্ছে একটি বহিঃস্ত খোলা-স্থায়ী ভবন বা স্মৃতিস্তম্ভ। এটি সাধারণত মাজার বা গোরস্থান বা মৃত ব্যক্তিদের কবরের উপর বা কবরের উপর নির্মিত। এটিতে খোদাইকৃত সমাধি লিপি থাকতে পারে। এই সব সমাধি মুসলমানসহ খ্রিষ্টান, হিন্দুধর্মের দরগাতেও রয়েছে। বিশ্বের অন্যতম একটি সমাধি আগ্রার তাজমহল।

## তথ্যসূত্র

## বহিঃসংযোগ

বিষয়শ্রেণী:সমাধিস্থল
বিষয়শ্রেণী:মাজার
বিষয়শ্রেণী:সমাধিসৌধ
বিষয়শ্রেণী:সমাধি স্মৃতিস্তম্ভ ও স্থাপনা
ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি

**বাংলাদেশ শিল্প ও বণিক সমিতি** বা **ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি** (এফবিসিসিআই) হল বাংলাদেশের ব্যবসায়ীদের শীর্ষ সংগঠন। এ সংগঠনের মূল উদ্দেশ্য বাংলাদেশের বিভিন্ন ব্যবসায়ী সংগঠন ও চেম্বারসমূহকে একত্রিত করে সামগ্রিক ব্যবসা উন্নয়নে কাজ করা। 

## ইতিহাস
দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি ১৯৭৩ সালে ট্রেড অর্গানাইজেশন অর্ডিন্যান্স অ্যান্ড কোম্পানি অ্যাক্ট, ১৯১৩-এর অধীনে প্রতিষ্ঠিত হয়।

## গঠন
### পরিচালক বোর্ড
* প্রেসিডেন্ট - ০১ 
* প্রথম ভাইস প্রেসিডেন্ট - ০১
* ভাইস প্রেসিডেন্ট - ০৬
* পরিচালক - ৫৬

### কাজের বিভাগ
* সাধারণ বিষয়ক বিভাগ
* সদস্যতা ও আইন বিষয়ক বিভাগ
* #আন্তর্জাতিক বিভাগ
* গবেষণা বিভাগ
* বাণিজ্য ও অর্থব্যবস্থা বিভাগ
* পিআর এবং প্রোটোকল বিভাগ
* এসএমই এবং মূল্য নিরীক্ষণ বিভাগ

### সদস্য সংস্থা
* বাণিজ্য ও শিল্প চেম্বার
** এ শ্রেণির চেম্বার - ৬০
** বি শ্রেণির চেম্বার - ১৯
* বাণিজ্য ও শিল্প সমিতি
** এ শ্রেণির সমিতি - ৩৭২
** বি শ্রেণির সমিতি - ০৫
* সংযুক্ত চেম্বার (বিদেশী দেশগুলির সাথে) - ২০

## সদস্য
এই তালিকাটি সম্পূর্ণ নয়।

### চেম্বার সদস্য
~ এ ~ শ্রেণির চেম্বার
* বাগেরহাট শিল্প ও বণিক সমিতি
* বাংলাদেশ চেম্বার অব ইন্ডাস্ট্রিজ
* বাংলাদেশ মহিলা শিল্প ও বণিক সমিতি
* বান্দরবান মহিলা শিল্প ও বণিক সমিতি
* বরিশাল শিল্প ও বণিক সমিতি
* বরিশাল মহানগর শিল্প ও বণিক সমিতি
* বরিশাল মহিলা শিল্প ও বণিক সমিতি
* ভোলা শিল্প ও বণিক সমিতি
* বগুড়া শিল্প ও বণিক সমিতি
* ব্রাহ্মণবাড়িয়া শিল্প ও বণিক সমিতি
* চাঁদপুর শিল্প ও বণিক সমিতি
* চাঁপাইনবাবগঞ্জ শিল্প ও বণিক সমিতি
* নীলফামারী চেম্বার অব কমার্স এ্যান্ড ইন্ডাষ্ট্রি

~ বি ~ শ্রেণির চেম্বার

### যৌথ চেম্বার সদস্য
~ এ ~ শ্রেণির চেম্বার
* আমেরিকান চেম্বার অব কমার্স বাংলাদেশে
* অস্ট্রেলিয়া-বাংলাদেশ চেম্বার অফ কমার্স অ্যান্ড ইন্ডাস্ট্রি
* বাংলাদেশ চেম্বার অফ কমার্স অ্যান্ড ইন্ডাস্ট্রি
* বাংলাদেশ-জার্মান চেম্বার অফ কমার্স অ্যান্ড ইন্ডাস্ট্রি
* বাংলাদেশ-মালয়েশিয়া চেম্বার অফ কমার্স এন্ড ইন্ডাস্ট্রি
* কানাডা-বাংলাদেশ চেম্বার অফ কমার্স অ্যান্ড ইন্ডাস্ট্রি

~ বি ~ শ্রেণির চেম্বার
* বাংলাদেশ-থাই চেম্বার অফ কমার্স অ্যান্ড ইন্ডাস্ট্রি
* বাংলাদেশ-মিয়ানমার চেম্বার অব কমার্স অ্যান্ড ইন্ডাস্ট্রি
* ডাচ-বাংলা চেম্বার অব কমার্স অ্যান্ড ইন্ডাস্ট্রি

### শিল্প সমিতির সদস্য
~ এ ~ শ্রেণির এসোসিয়েশন
* এডভার্টাইসিং এজেন্সিস এসোসিয়েশন অফ বাংলাদেশ
* কৃষি যন্ত্রপাতি প্রস্তুতকারক সমিতি-বাংলাদেশ
* পএনিম্যাল হেলথ কোম্পানিজ এসোসিয়েশন অফ বাংলাদেশ
* বাংলাদেশ খনিজ ও বিশুদ্ধ পানীয় পানির উৎপাদন সংস্থা
* এসোসিয়েশন অফ এক্সপোর্ট ওরিয়েন্টেড শিপ বিল্ডিং ইন্ডাস্ট্রিস অফ বাংলাদেশ

~ বি ~ শ্রেণির এসোসিয়েশন
* বাংলাদেশ সিমেন্ট ট্রেডারস এসোসিয়েশন
* বাংলাদেশ রসায়নবিদ ও মাদকাসক্ত সমিতি
* বাংলাদেশ মাছধরা শিল্প সমিতি
* বাংলাদেশ ফার্মাসিউটিকাল ইমপোর্টার্স এসোসিয়েশন
* বাংলাদেশ সাময়িকী  প্রকাশনা সমিতি

## আরও দেখুন
* চিটাগাং চেম্বার অব কমার্স অ্যান্ড ইন্ডাস্ট্রি
* ঢাকা চেম্বার অব কমার্স অ্যান্ড ইন্ডাস্ট্রি

## তথ্যসূত্র

## বহিঃসংযোগ
* এফবিসিসিআই

বিষয়শ্রেণী:বাংলাদেশের বণিক সমিতি
বিষয়শ্রেণী:বাংলাদেশের বাণিজ্য সভা
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
রান (ক্রিকেট)

right|thumb|300px|কীভাবে রান সংগৃহীত হয় এবং দল খেলায় জয়লাভ করে তার ধারণকৃতচিত্র
**রান** ক্রিকেটীয় পরিভাষাবিশেষ ও খেলার পয়েন্ট সংগ্রহকারী একক। ব্যাটসম্যান কর্তৃক রান সংগৃহীত হয় যা নিজস্ব অর্জনের পাশাপাশি দলীয় সংগ্রহশালাকে স্ফীত করে তোলে। যখন একজন ক্রিকেটার ৫০ রান বা ১০০ রান করেন, তখন তা যথাক্রমে অর্ধ-শতক ও শতক নামে অভিহিত করা হয়। এরফলে সংশ্লিষ্ট ব্যাটসম্যান বিশেষ গৌরব কিংবা সম্মাননার অধিকারী হন। এছাড়াও, দুইজন ব্যাটসম্যান যৌথভাবে ৫০ রান বা ১০০ রান করলেও তা একইভাবে উদ্‌যাপন করা হয়।

ওয়েস্ট ইন্ডিজের ব্রায়ান লারা টেস্ট ও প্রথম-শ্রেণীর ক্রিকেটের উভয়ক্ষেত্রে সর্বাধিক রান করার বিশ্বরেকর্ডের অধিকারী হয়ে আছেন। অন্যদিকে, একদিনের আন্তর্জাতিক ক্রিকেট ও টুয়েন্টি২০ আন্তর্জাতিকে সর্বাধিক রান করার কৃতিত্বের দাবীদার হচ্ছেন যথাক্রমে ভারতের রোহিত শর্মা এবং নিউজিল্যান্ডের ব্রেন্ডন ম্যাককুলাম।

## নিয়ম
ক্রিকেটের আইনের ১৮নং ধারায় রানের বিষয়ে বিবৃত রয়েছে। যখন দুইজন ব্যাটসম্যান পিচের একে-অপরের প্রান্তসীমা স্পর্শ করেন তখন রান পয়েন্ট আকারে ব্যক্তিগত ও দলীয় - উভয় পর্যায়ে যুক্ত হতে থাকে। সাধারণতঃ ব্যাটসম্যানদের মধ্যে যিনি বলের অবস্থান সম্পর্কে অধিক নিশ্চিত হন, তিনি ইয়েস, নো এবং ওয়েট - এ ধরনের শব্দ প্রয়োগ করেন, যা প্রায়শঃই শোনা যায়।

বোলার কর্তৃক নিক্ষিপ্ত একটি বল থেকে একাধিক রান সংগৃহীত হতে পারে। এছাড়াও, মাঠ গড়িয়ে সীমানা স্পর্শ করলে তা বাউন্ডারি এবং শূন্যে ভেসে বল সীমানার বাইরে গেলে তা ’ছক্কা’ নামে পরিচিতি পায়। কোন কারণে দু’জন ব্যাটসম্যানের কেউ ক্রিজ স্পর্শ করতে না পারলে বিপক্ষের ফিল্ডার কর্তৃক বল সহযোগে উইকেট ভেঙ্গে ফেলার মাধ্যমে রান আউট হতে পারেন।

১৮নং আইন অনুসারে তখনই রান হতে পারে যখন -
* ব্যাটসম্যান বা তার রানার খেলা চলাকালে পীচের একপ্রান্ত থেকে অন্যপ্রান্ত অতিক্রম করেন;
* মাঠ গড়িয়ে সীমানা স্পর্শ করলে কিংবা ছক্কা হাঁকালে;
* জরিমানাস্বরূপ অতিরিক্ত রান প্রাপ্তি ঘটে;
* আম্পায়ার কর্তৃক বলকে লস্ট বলরূপে আখ্যায়িত করা হলে।

তবে, নো বল, ওয়াইড, বাই এবং লেগ বাই - এ ধরনের অতিরিক্ত রান ব্যাটসম্যানের রানের সাথে যুক্ত না হয়ে দলের রানের সাথে সংযুক্ত হয়।

## তথ্যসূত্র

বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটের নিয়ম-কানুন
বিষয়শ্রেণী:ব্যাটিং (ক্রিকেট)
বিষয়শ্রেণী:স্কোরিং (ক্রিকেট)
বিষয়শ্রেণী:ক্রিকেট
সমাবেশ (গণিত)

কতগুলো বস্তু থেকে প্রতিবারে কয়েকটি বা সবগুলোকে প্রতিবার নিয়ে যতগুলো দল গঠন করা যায় তাদের প্রত্যেকটিকে এক একটি সমাবেশ(combinations) বলা হয়। একই দলের অন্তর্ভুক্ত বলে সমাবেশের ক্ষেত্রে অন্তর্ভুক্ত সদস্যদের বা বস্তুগুলোর ক্রম উপেক্ষা করা হয়। যেমন: ধরি p,q,r তিনটি অক্ষর। তিনটি থেকে প্রতিবারে দুটি নিয়ে যদি দল গঠন করা হয় তাহলে তিনটি দল পাওয়া যায়, যথা: pq বা qp,qr বা rq ও rp বা pr. বিষয়টিকে গাণিতিকভাবে nCr রূপে প্রকাশ করা হয় যেখানে n বস্তু সংখ্যা, C সমাবেশ সম্পর্কিত অপারেটর এবং প্রতিবারে যতগুলো বস্তু নিয়ে সমাবেশ গঠিত হচ্ছে তার সংখ্যা r.
প্রকৃতপক্ষে, nCr = \frac{n!}{r!(n-r)!}
## তথ্যসূত্র

বিষয়শ্রেণী:গণিত
বিষয়শ্রেণী:বিন্যাসবিদ্যা
মিথিলা

**মিথিলা** বলতে বোঝাতে পারেন:

## স্থান

* মিথিলা, প্রাচীন বিদেহ রাজ্যের সমার্থক শব্দ।
** মিথিলা (প্রাচীন শহর), বিদেহের প্রাচীন রাজধানী শহর
* মিথিলা (অঞ্চল), একটি সাংস্কৃতিক অঞ্চল (ঐতিহাসিক এবং সমসাময়িক), যা এখন ভারত এবং নেপালের মধ্যে বিভক্ত।
** মিথিলা অঞ্চলের ইতিহাস
** মিথিলা (প্রস্তাবিত ভারতীয় রাজ্য)

## ব্যক্তি

* মিথিলা প্রসাদ ত্রিপাঠী, সংস্কৃত ভাষার ভারতীয় কবি
* মিথিলা শর্মা (জন্ম ১৯৬৩), নেপালি নৃত্যশিল্পী এবং অভিনেত্রী
* রাফিয়াথ রশিদ মিথিলা (জন্ম ১৯৮৪), বাঙালি মডেল, অভিনেত্রী, গায়িকা এবং উন্নয়নকর্মী।
* মিথিলা পাল্কার (জন্ম ১৯৯৩), ভারতীয় অভিনেত্রী

## অন্যান্য ব্যবহার

* *[[মিথিলা লাইকেনোসা|মিথিলা]]* (মথ) , Erebidae পরিবারের পতঙ্গের একটি প্রজাতি।
* মিথিলা চিত্রকলা, একটি ভারতীয় চিত্রকলা শৈলী

## আরো দেখুন
* মিথিলা সম্বলিত শিরোনাম সহ সকল পৃষ্ঠা
* মৈথিলী (দ্ব্যর্থতা নিরসন)
আড় তরঙ্গ

#

যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই **আড় তরঙ্গ/অনুপ্রস্থ তরঙ্গ** (Transverse wave)। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।

এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে।

সমবর্তন প্রমাণ করে আলো একটি আড়তরঙ্গ।

উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়।  সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:সমবর্তন (তরঙ্গ)
বিষয়শ্রেণী:তরঙ্গ বলবিজ্ঞান
বিষয়শ্রেণী:শব্দবিজ্ঞান
বিষয়শ্রেণী:তরঙ্গ
দশা (তরঙ্গ)

তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা(Phase) বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি  সমদশা সম্পন্ন।
একে গ্রিক বর্ণ ফাই (\varphi ) দিয়ে প্রকাশ করা হয়। দশা পার্থক্য হলো কোণের পার্থক্য 

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:তরঙ্গ বলবিদ্যা
বিষয়শ্রেণী:তরঙ্গ বলবিজ্ঞান
বিষয়শ্রেণী:ভৌত রাশি
চিটাগং (চলচ্চিত্র)

**চট্টগ্রাম** () বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত।

এই ছবিটির মাধ্যমে বেদব্রত পাইন সেরা নবাগত পরিচালক হিসেবে জাতীয় চলচ্চিত্র পুরস্কার (ভারত) ২০১৩-তে ‘ইন্দিরা গান্ধী পুরস্কার’ পেয়েছেন।

## কাহিনী সংক্ষেপ
ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত।

## অভিনয়শিল্পী
* মনোজ বাজপেয়ী - মাস্টারদা সূর্য সেন
* ব্যারি জন - ম্যাজিস্ট্রেট উইলকিনসন
* হেলেন জোন্স - এমা উইলকিনসন
* দেলজাদ হিওয়ালে - তরুণ সুবোধ রায়
* বিজয় বর্মা - সুবোধ রায়
* দিব্যেন্দু ভট্টাচার্য - অম্বিকা চক্রবর্তী
* বিশাল বিজয় - গণেষ ঘোষ
* ভেগা টামোটিয়া – প্রীতিলতা ওয়াদ্দেদার
* নওয়াজুদ্দীন সিদ্দিকী – নির্মল সেন
* রাজকুমার রাও - লোকনাথ বল
* জয়দীপ আহলাওয়াত - অনন্ত সিং
* অ্যালেক্স ওনেল - ডিআইজি চার্লস জনসন
* অনুরাগ অরোরা - আহসানউল্লাহ
* সৌরসেনী মৈত্র - অপর্ণা (তরুণী)
* চৈতী ঘোষ - অপর্ণা
* পরিতোষ ষান্ড - নিলেশ রায়
* তানাজি দাসগুপ্ত - রজত সেন
* অরিন্দয় বাগচী - ভবানী লাল
* সাহেব ভট্টাচার্য - সুখেন্দু
* টিম গ্রেন্ডেজ - গভর্নর জেনারেল
* দেবীনা শেঠ - কল্পনা দত্ত

## মিউজিক
অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়।

## বহিঃসংযোগ
* 
* 
* চট্টগ্রাম- এক কিশোরের স্বপ্ন; আনন্দবাজার

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:ভারতীয় আভঁ-গার্দ ও পরীক্ষামূলক চলচ্চিত্র
বিষয়শ্রেণী:২০১০-এর দশকের আভঁ-গার্দ ও পরীক্ষামূলক চলচ্চিত্র
বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র
বিষয়শ্রেণী:ভারতীয় যুদ্ধ চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:সত্য ঘটনা অবলম্বনে হিন্দি চলচ্চিত্র
বিষয়শ্রেণী:২০১২-এর নাট্য চলচ্চিত্র
পর্যাবৃত্ত গতি

পর্যায়বৃত্ত গতি হলো একধরনের গতি যেটা নির্দিষ্ট সময় অন্তর নিজ অক্ষে ফিরে আসে। বৃত্তাকার, উপবৃত্তাকার, সরল রৈখিক বা আরো জটিল হতে পারে।

আমাদের হৃৎপিন্ডের স্পন্দন পর্যাবৃত্ত গতির খুবই চমকপ্রদ উদাহরণ কারণ সেটি নির্দিষ্ট সময় পর পর একইভাবে একই দিকে স্পন্দিত বা গতিশীল হয়। ঘড়ির কাটা, বৈদ্যুতিক পাখা, সাইকেলের চাকা, সূর্যকে কেন্দ্র করে পৃথিবীর একই ভাবে হ্যালির ধূমকেতুর প্রদক্ষিণ,  ইত্যাদি পর্যাবৃত্ত গতির উল্লেখযোগ্য উদাহরণ। কম্পন/স্পন্দন/ঘূর্ণন গতিও এক ধরনের পর্যাবৃত্ত গতি। তাই বলা যায় 'সব স্পন্দনগতি  পর্যাবৃত্তগতি কিন্তু সকল পর্যাবৃত্ত গতি স্পন্দনগতি নয়।
পর্যাবৃত্ত গতি সম্পন্ন কণা একটি নির্দিষ্ট বিন্দুকে নির্দিষ্ট সময় পর পর একই দিক থেকে অতিক্রম করে।
সকল স্পন্দন গতিই পর্যাবৃত্ত গতি। এছাড়াও দোলনার গতি ও স্প্রিং এর গতি পর্যাবৃত্ত গতির উদাহরণ। সকল ঘূর্ণন গতিই পর্যাবৃত্ত গতি। 

যদি সরল পথে পর্যায়বৃত্ত গতিসম্পন্ন কণার ত্বরণ একটি নির্দিষ্ট বিন্দু থেকে এর সরণের সমানুপাতিক এবং  সর্বদা ঐ বিন্দু অভিমুখী হয় তাহলে কণার ঐ গতিকে **সরল ছন্দিত স্পন্দন(Simple Harmonic Oscillation)** বলে।

**পর্যায়বৃত্ততা (Periodicity)**

নির্দিষ্ট সময় পর পর কোনো ঘটনার পুনরাবৃত্তি বা নির্দিষ্ট দূরত্ব পর পর কোনো কিছুর পুনরাবৃত্তিকে বলা হয় **Periodicity বা পর্যায়বৃত্ততা।**

**পর্যায়বৃত্ততা**কে দুই ভাগে ভাগ করা যেতে পারে। যথাঃ

➧**কালিক পর্যাক্রম(Temporal Periodicity)****:** সময়ের সাথে যখন কোনো কিছুর নিয়মিত পুনরাবৃত্তি ঘটে তখন তাকে **কালিক পর্যাক্রম বা Temporal Periodicity** বলে। উদাহরণস্বরূপ, দোলায়মান সরল দোলক একটি নির্দিষ্ট সময় পর পর একটি নির্দিষ্ট বিন্দুকে একই দিক থেকে অতিক্রম করে, ঘড়ির কাঁটা একটি নির্দিষ্ট সময় পর পর একই অবস্থানে ফিরে আসে, বর্ষাকাল একটি নির্দিষ্ট সময় পর পর ফিরে আসে।

➧**<u>স্থানিক পর্যাক্রম(Spatial Periodicity)</u>:** স্থানের সাথে যখন কোনো কিছুর নিয়মিত পুনরাবৃত্তি ঘটে তখন তাকে **স্থানিক পর্যাক্রম বা Spatial Periodicity** বলে। উদাহরণস্বরূপ, কঠিন পদার্থে কেলাসের অণু, পরমাণু, বা আয়নগুলো নির্দিষ্ট  দূরত্ব পর পর পর্যায়ক্রমিকভাবে বিন্যস্ত থাকে।

বিষয়শ্রেণী:পদার্থবিজ্ঞান
বিষয়শ্রেণী:তরঙ্গ বলবিজ্ঞান
স্পন্দন গতি

right|frame|স্পন্দন গতি
পর্যাবৃত্ত গতি সম্পন্ন কোন বস্তুকণা যদি এর পর্যায়কালের অর্ধেক সময় একটি নির্দিষ্ট দিকে এবং বাকি অর্ধেক সময় পূর্বগতির বিপরীত দিকে চলে তবে তার সে গতিকে **স্পন্দন** **গতি** (Oscillation) বা **দোলন** বলা হয়। অর্থাৎ, পর্যাবৃত্ত গতিবিশিষ্ট কোনো  কণা যদি সর্বদা একটি সুনির্দিষ্ট পথ অনুসরণ করে বারবার গতির অভিমুখে এবং পুনরায় বিপরীত অভিমুখে আসা-যাওয়া করে, তাহলে সেই গতিকে **স্পন্দন গতি** বা **দোলন** বা **কম্পন** (Vibration) বলা হয়। সুতরাং, স্পন্দন গতিকে অগ্র পশ্চাৎ পর্যাবৃত্ত গতিও বলা যেতে পারে। দোলনের পরিচিত উদাহরণ স্বরূপ একটি দুলন্ত দোলক (Swinging Pendulum), ব্যাবর্ত দোলক (Tortional Pendulum) এবং দোলন পদার্থবিজ্ঞানে আনুমানিক জটিল মিথস্ক্রিয়া যেমন পরমাণুর মধ্যে ব্যবহার করা যেতে পারে।

সরল দোলকের গতি, কম্পনশীল সুর শলাকা, গীটারের তারের গতি ইত্যাদি স্পন্দন/কম্পন গতির উদাহরণ। এছাড়া, কঠিন বস্তুসমূহের অভ্যন্তরে পরমাণু স্পন্দিত হয়।

সাধারণভাবে বলা যায়, সকল শব্দের উদ্ভবই কোন না কোন স্পন্দন গতি থেকে হয়।

বিষয়শ্রেণী:পদার্থবিজ্ঞান
আকরকাঁটা

**আকরকাঁটা** (বৈজ্ঞানিক নাম: *Alangium salvifolium*), যা **আঙ্কুরা** নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত।

## আকার
থাম্ব|বাম|150px|''Alangium salviifolium''.
আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক।

## ব্যবহার
উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি।

## চিত্রশালা

Alangium salviifolium in Keesaraguda, AP W2 IMG 9106.jpg
Alangium salviifolium leaves 02.JPG
Alangium salvifolium 11.JPG


## তথ্যসূত্র

## বহিঃসংযোগ
* ''Alangium''  At:Index Nominum Genericorum  At: References  At: NMNH Department of Botany  At: Research and Collections At: Smithsonian National Museum of Natural History 
* ''Alangium''  In:  Volume 1  Of:  Encyclopédie méthodique: botanique  At:  Biodiversity Heritage Library
* List of lower taxa  ''Alangium''.pdf  ''Alangium''  Chinese Plant Names  Alangiaceae  FOC vol. 13  Family List  Flora of China  eFloras
* ''Alangium'' At: Plant Names At: IPNI
* CRC World Dictionary of Plant Names: A-C At: Botany & Plant Science At: Life Science At: CRC Press
* Germplasm Resources Information Network: ''Alangium''
* 
* Flora of Pakistan: ''Alangium''
* Flora of Madagascar: ''Alangium''
* Flora of China checklist: ''Alangium''

বিষয়শ্রেণী:উদ্ভিদ
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
ডেল রবার্টসন

**ডেল লাইময়্যান রবার্টসন** (জন্ম: ১৪ জুলাই, ১৯২৩ - মৃত্যু: ২৬ ফেব্রুয়ারি, ২০১৩) একজন আমেরিকান অভিনেতা যিনি তার টেলিভিশনে চরিত্রে অভিনয় ভূমিকা জন্য পরিচিত ছিলেন।

## জন্ম ও শিক্ষাজীবন
রবার্টসন ১৯২৩ সালের ১৪ জুলাই ওকলাহোমায় জন্মগ্রহণ করেন। ওকলাহোমার সামরিক একাডেমিতে যোগ দেওয়ার আগে প্রাথমিক জীবনে তিনি একজন বক্সার ছিলেন।

## কর্মজীবন

## অভিনয়জীবন

## উল্লেখযোগ্য কাজ
## মৃত্যু
২৬ ফেব্রুয়ারি ২০১৩ মঙ্গলবার লা জল্লা, ক্যালিফোর্নিয়ার স্ক্রিপস মেমোরিয়াল হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৮৯ এবং ও এক কন্যা ও এক নাতনী ছিল।

## তথ্যসূত্র

## বহিঃসংযোগ

বিষয়শ্রেণী:১৯২৩-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:নিউমোনিয়ায় মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
ঢাকা চেম্বার অব কমার্স অ্যান্ড ইন্ডাস্ট্রি

**ঢাকা চেম্বার অব কমার্স অ্যান্ড ইন্ড্রাস্ট্রি (ডিসিসিআই)** ঢাকার ব্যবসায়ীদের সবচেয়ে পুরোনো ও বড় সংগঠন। এ সংগঠনের মূল উদ্দেশ্য ব্যবসার সামগ্রিক ব্যবসা উন্নয়নে কাজ করা। বর্তমানে এ সংগঠনের সদস্য প্রায় ৪ হাজার। 

## শুরু
১৯৫৮ সালে কোম্পানি আইন-১৯১৩ অনুসারে ঢাকা মুসলিম চেম্বার অফ কমার্স অ্যান্ড ইন্ডাস্ট্রি (১৯৩৬) এবং ইউনাইটেড চেম্বার অফ কমার্স অ্যান্ড ইন্ডাস্ট্রি (১৯৪৭) একীভূত হয়ে ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই) গঠন করা হয়। 

## কার্যক্রম
ঢাকা চেম্বার অব কমার্স অ্যান্ড ইন্ডাস্ট্রি বাংলাদেশের শিল্প ও বণিক সম্প্রদায়ের পেশাগত ও সবচেয়ে বড় সংগঠন। ব্যবসা-বাণিজ্যের প্রয়োজনে বাংলাদেশে যোগাযোগ করার প্রথম স্থান হচ্ছে ঢাকা চেম্বার অব কমার্স অ্যান্ড ইন্ডাস্ট্রি। বাংলাদেশের ব্যবসা-বাণিজ্য ও শিল্পের প্রসার এবং উন্নয়ন করা এই সংগঠনটির প্রধান কাজ। ঢাকা চেম্বার অব কমার্স অ্যান্ড ইন্ডাস্ট্রি সংক্ষেপে ডিসিসিআই স্থানীয় এবং বিদেশি শিল্পোদ্যোক্তাদের ব্যবসায় ও বিনিয়োগ সম্পর্কিত বিষয়ক সহযোগীতাসহ তাদের চাহিদা পূরণেও সহায়তা প্রদান করে থাকে। ঢাকা চেম্বার অব কমার্স অ্যান্ড ইন্ডাস্ট্রি সাধারণ, সহযোগী, বণিক গ্রুপ এবং সহ-সমিতিসহ সকল শ্রেণির সদস্যদের প্রতিনিধিত্বমূলক ১৮ পরিচালক সমন্বয়ে গঠিত একটি বোর্ড কর্তৃক পরিচালিত হয়। সংগঠনটির এক তৃতীয়াংশ পরিচালকগন প্রতি বছর অবসরে যান। পরবর্তীতে এক বছর মেয়াদের জন্য বোর্ড আবারও একজন করে সভাপতি, সিনিয়র সহ-সভাপতি এবং সহ-সভাপতি নির্বাচন করেন। সভাপতিই হলেন ঢাকা চেম্বার অব কমার্স অ্যান্ড ইন্ডাস্ট্রির প্রধান। এছাড়াও একটি স্ট্যান্ডিং কমিটি ব্যবসা সংক্রান্ত বিভিন্ন বিষয়ে পরিচালনা পর্ষদকে সহযোগিতা করে থাকে।

## আরও দেখুন
* চিটাগাং চেম্বার অব কমার্স অ্যান্ড ইন্ডাস্ট্রি
* খুলনা চেম্বার অব কমার্স অ্যান্ড ইন্ডাস্ট্রি

## তথ্যসূত্র

## বহিঃসংযোগ
* ডিসিসিআই

বিষয়শ্রেণী:১৯৫৮-এ প্রতিষ্ঠিত
বিষয়শ্রেণী:বাংলাদেশের বাণিজ্য সভা
বিষয়শ্রেণী:বাংলাদেশ ভিত্তিক ব্যবসা প্রতিষ্ঠান
বিষয়শ্রেণী:ঢাকার অর্থনীতি
বিষয়শ্রেণী:বাণিজ্য সভা
বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত
আরব লিগের মহাসচিবদের তালিকা

## মহাসচিবদের তালিকা

*
বিষয়শ্রেণী:পদাধিকারীদের তালিকা
ভার্নন ফিল্যান্ডার

**ভার্নন ডেরিল ফিল্যান্ডার** (; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন।

## খেলোয়াড়ী জীবন
বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে।

আন্তর্জাতিক ক্রিকেটাঙ্গনে ফিল্যান্ডের চমকপ্রদভাবে শুরু করেন। ৯ নভেম্বর, ২০১১ তারিখে অনুষ্ঠিত ১ম টেস্টে অস্ট্রেলিয়ার বিপক্ষে অভিষেক ঘটে। দ্বিতীয় ইনিংসে ৫ উইকেট নেন মাত্র ১৫ রানের বিনিময়ে। ফলে অস্ট্রেলিয়া মাত্র ৪৭ রানে অল-আউট হয় যা ১৯০২ সালের পর ছিল সর্বনিম্ন ইনিংস। ১৩.৯২ রান গড়ে ১৪ উইকেট লাভ করে ম্যান অব দ্য সিরিজ পুরস্কারে ভূষিত হন। বিশ্বের পঞ্চম খেলোয়াড় হিসেবে ক্রিকেট ইতিহাসে প্রথম তিন টেস্টেই পাঁচ উইকেট শিকারে দক্ষতা দেখান ফিল্যান্ডার। এধরনের সাফল্যের প্রেক্ষিতে ক্রিকেট সাউথ আফ্রিকার সাথে জাতীয়ভাবে চুক্তিবদ্ধ হন তিনি।

## সাফল্যগাঁথা
মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়।

অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়।

## তথ্যসূত্র

## আরও দেখুন
* দক্ষিণ আফ্রিকা জাতীয় ক্রিকেট দল
* আইসিসি প্লেয়ার র‌্যাঙ্কিং
* ম্যান অব দ্য ম্যাচ
* কোচ (ক্রীড়া)

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:কেপ কোবরাজের ক্রিকেটার
বিষয়শ্রেণী:ডেভনের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:জ্যামাইকা তালাওয়াসের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:সাউথ ওয়েস্টার্ন ডিস্ট্রিক্টসের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:কেপ টাউন ব্লিৎজের ক্রিকেটার
বিষয়শ্রেণী:বেলভিল, দক্ষিণ আফ্রিকা থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেট ধারাভাষ্যকার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:ডারবান হিটের ক্রিকেটার
নাবিল আল-আরাবি

**নাবিল আল-আরাবি** (Arabic: نبيل العربي) (জন্ম: ১৫ মার্চ ১৯৩৫) একজন মিশরীয় কূটনীতিক এবং আরবলীগের বর্তমান সেক্রেটারী জেনারেল। ইতিপূর্বে তিনি ২০১১ সালের মিশরীয় বিপ্লব পরবর্তী অন্তর্বর্তীকালীন ইসাম শরাফী'র সরকারে পররাষ্ট্রমন্ত্রী হিসেবে ২০১১ সালের মার্চ থেকে জুন পর্যন্ত দায়িত্ব পালন করেছেন।

## প্রথম জীবন ও শিক্ষা
আল-আরাবি ১৯৩৫ সালের ১৫ মার্চ জন্মগ্রহণ করেন। তিনি নিউইয়র্ক ইউনিভার্সিটির স্কুল অব ল' থেকে ১৯৬৯ সালে এলএল. এম. এবং ১৯৭১ সালে জে.এস.ডি. ডিগ্রী অর্জন করেন। আতিপূর্বে, ১৯৫৫ সালে কায়রো ইউনিভার্সিটি থেকে ল' ডিগ্রী অর্জন করেন।

## কর্মজীবন
আর-আরাবি কায়রোর যাকি হাসেম এন্ড পার্টনার্স-এর একজন অংশীদার, যাদের মূল কাজ হলো মধ্যস্থতা এবং মীমাংসা করা।

### মিশরীয় সরকারে

### জাতিসংঘে

### অন্যান্য আন্তর্জাতিক কর্মকাণ্ড

### ২০১১ সালের মিশরী বিপ্লব এবং অন্তর্বর্তীকালীন সরকারে

### আরব লীগ
২০১১ সালের ১ মে তিনি আরব লিগের প্রধান হিসেবে আমর মুসার স্থলাভিসিক্ত হন এবং ২০১১ সারে ১ জুলাই থেকে আরব লীগের সেক্রেটারী জেনারেল হিসেবে কার্যকাল শুরু করেন।

## তথ্যসূত্র

## বহিঃসংযোগ
* জীবনী : মিশরের পররাষ্ট্র মন্ত্রণালয়
* 
* 
* Egypt’s foreign minister on the way forward after Mubarak, Lally Weymouth, *[[The Washington Post]]*, 6 May 2011
* Nabil El-Arabi -- justice-based diplomacy , Dina Ezzat, *[[Al-Ahram Weekly]]*, 19 May 2011

বিষয়শ্রেণী:জীবিত ব্যক্তি
বিষয়শ্রেণী:১৯৩৫-এ জন্ম
বিষয়শ্রেণী:কায়রোর ব্যক্তি
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশরীয় মুসলিম
দিনেশ চান্ডিমাল

**লকুজ দিনেশ চান্ডিমাল** (; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী **দিনেশ চান্ডিমাল** শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন।

বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি।

## খেলোয়াড়ী জীবন
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল।

ডিসেম্বর, ২০১১ সালে ডারবানে অনুষ্ঠিত দ্বিতীয় টেস্টে দক্ষিণ আফ্রিকার বিপক্ষে অভিষেক ঘটে। টেস্ট অভিষেকেই উভয় ইনিংসে দুইটি অর্ধ-শতক (৫৮ ও ৫৪) করেছিলেন। এরফলে দক্ষিণ আফ্রিকায় প্রথমবারের মতো টেস্ট জয়ী হতে সক্ষম হয় শ্রীলঙ্কা।

## অধিনায়কত্ব
ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন।

২০১২ সালের রানার-আপ ও ২০১৪ সালের শিরোপা বিজয়ী শ্রীলঙ্কা দলের প্রধান সদস্য ছিলেন। কিন্তু গ্রুপ পর্বে ধীরগতিতে ওভার করায় তার ওপর নিষেধাজ্ঞা প্রদান করা হয়। নিয়মিত অধিনায়কের অনুপস্থিতিজনিত কারণে প্রায়শঃই তাকে টি২০আই দলের অধিনায়কের দায়িত্ব পালন করতে হয়।

### আন্তর্জাতিক সেঞ্চুরি

### একদিনের আন্তর্জাতিকে সেঞ্চুরি

### টেস্ট সেঞ্চুরি

## তথ্যসূত্র

## আরও দেখুন
* মুশফিকুর রহিম
* অধিনায়ক (ক্রিকেট)
* টুয়েন্টি২০ আন্তর্জাতিক
* শ্রীলঙ্কা জাতীয় ক্রিকেট দল

## বহিঃসংযোগ
* 
* Dinesh Chandimal's profile page on Wisden

বিষয়শ্রেণী:শ্রীলঙ্কান ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:শ্রীলঙ্কা জাতীয় ক্রিকেট দলের অধিনায়ক
বিষয়শ্রেণী:শ্রীলঙ্কান উইকেট-রক্ষক
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:শ্রীলঙ্কা স্কুলস একাদশের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:ওয়েয়াম্বা ইউনাইটেডের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:গালে গার্ডিয়ান্সের ক্রিকেটার
বিষয়শ্রেণী:আনন্দ কলেজের প্রাক্তন শিক্ষার্থী
বিষয়শ্রেণী:এশিয়ান গেমসে স্বর্ণপদক বিজয়ী শ্রীলঙ্কান
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:শ্রীলঙ্কা আর্মি স্পোর্টস ক্লাবের ক্রিকেটার
বিষয়শ্রেণী:দক্ষিণ এশীয় গেমসে রৌপ্যপদক বিজয়ী শ্রীলঙ্কান
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:উইকেট-রক্ষক
বিষয়শ্রেণী:কলম্বো স্ট্রাইকার্সের ক্রিকেটার
জিলেট (ব্র্যান্ড)

থাম্ব|জিলেট ব্রান্ডের কিছু পণ্য

**জিলেট** কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়।

## ইতিহাস
[thumb|Gillette [Safety razor#Double-edge safety razors|double-edged safety razor series]]
ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন। 

## আরও পড়ুন
* "King C. Gillette, The Man and His Wonderful Shaving Device" by Russell Adams (1978), published by Little Brown & Co. of Boston, Massachusetts, U.S.

## তথ্যসূত্র

## বহিঃসংযোগ
* 

বিষয়শ্রেণী:১৯০১-এ প্রতিষ্ঠিত কোম্পানি
বিষয়শ্রেণী:মার্কিন মার্কা
বিষয়শ্রেণী:বোস্টন ভিত্তিক প্রস্তুতকারক কোম্পানি
বিষয়শ্রেণী:ব্যক্তিগত যত্নের মার্কা
বিষয়শ্রেণী:প্রক্টর অ্যান্ড গ্যাম্বল মার্কা
বিষয়শ্রেণী:রেজার মার্কা
বিষয়শ্রেণী:২০০৫-এর অধিগ্রহণ ও একত্রীকরণ
লুইস বারাগান

**লুইস বারাগান**, পুরোনাম **লুইস রামরিও বারাগান মরফিন** (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।

## প্রাথমিক জীবন
thumb|220px|ফুয়েন্তে ডি লস আমান্তেস হর্স র‍্যাঞ্চ
বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার *এসকুলা লিবরে ডি ইনজেনিয়েরস* থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।

নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।

## ক্যারিয়ার
তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।

### উল্লেখযোগ্য প্রজেক্ট
thumb|220px|লুইস বারাগানের বাসভবন
thumb|টরেস ডি স্যাটেলাইট, মেক্সিকো সিটি (১৯৫৭-৫৮)
তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।

## তথ্যসূত্র

## বহিঃসংযোগ

*Website of the Barragan Foundation
*Luis Barragan's house and studio (in Spanish)
*
*Artists Rights Society, Barragán's U.S. Copyright Representatives
*Luis Barragan's work
*https://www.admexico.mx/arquitectura/articulos/espacios-luis-barragan-cdmx-edo-mex/5039 

বিষয়শ্রেণী:স্থাপত্য
বিষয়শ্রেণী:মেক্সিকান স্থপতি
বিষয়শ্রেণী:১৯০২-এ জন্ম
বিষয়শ্রেণী:১৯৮৮-এ মৃত্যু
কালো মানিকজোড়

**কালো মানিকজোড়** (বৈজ্ঞানিক নাম: *Ciconia ciconia*) বা **কালা মানিকজোড়** Ciconiidae (সাইকোনিডি) গোত্র বা পরিবারের অন্তর্গত *[[Ciconia]]* (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। কালো মানিকজোড়ের বৈজ্ঞানিক নামের অর্থ মানিকজোড় (লাতিন: *ciconia* = মানিকজোড়)। পাখিটি বাংলাদেশ, ভারত ছাড়াও এশিয়া, আফ্রিকা ও ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩১ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে বলে ধারণা করা হচ্ছে, তবে একদম বিপজ্জনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## চিত্রশালা

Ciconia nigra 2 (Marek Szczepanek).jpg
Ciconia nigra -Kruger National Park-8.jpg
Ciconia nigra 3 (Marek Szczepanek).jpg
Cap cerny.jpg
Schwarzstorch 02.jpg 


## তথ্যসূত্র

## বহিঃসংযোগ

বিষয়শ্রেণী:সাইকোনিয়া
বিষয়শ্রেণী:এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:ইউরোপের পাখি
বিষয়শ্রেণী:জলচর পাখি
বিষয়শ্রেণী:পরিযায়ী পাখি
বিষয়শ্রেণী:কিকোনিয়া
বিষয়শ্রেণী:ইউরেশিয়ার পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
দীঘল তরঙ্গ

thumb|305px|সংকোচন ও প্রসারণের মাধ্যমে সঞ্চালিত দীঘল তরঙ্গ বা অনুদৈর্ঘ্য তরঙ্গ
সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার।

# আড় তরঙ্গ বা অনুপ্রস্থ তরঙ্গ
# '''দীঘল তরঙ্গ বা অনুদৈর্ঘ্য তরঙ্গ'''

যে তরঙ্গ মাধ্যমের কণাগুলোর কম্পনের দিকের সাথে সমান্তরালে অগ্রসর হয় সেটাই **দীঘল তরঙ্গ/অনুদৈর্ঘ্য তরঙ্গ** (Longitudinal wave)। বায়ু মাধ্যমে প্রবাহিত শব্দ তরঙ্গ দীঘল তরঙ্গ/অনুদৈর্ঘ্য তরঙ্গের একটি উদাহরণ।

এ ধরনের কোন মাধ্যমে সংকোচন ও প্রসারণের মাধ্যমে সঞ্চালিত হয়। একটি সংকোচন ও একটি প্রসারণ নিয়ে এর তরঙ্গ দৈর্ঘ্য। এ ধরনের তরঙ্গে সমবর্তন ঘটে না।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:তরঙ্গ বলবিজ্ঞান
এম আর কায়ানী

থাম্ব|এম আর কায়ানী
**মুহাম্মদ রোস্তম কায়ানী** (১৮ অক্টোবর ১৯০২ -১৫ নভেম্বর ১৯৬২) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি (১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।

## জন্ম ও শিক্ষাজীবন
মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন।

## কর্মজীবন
মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।

বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দুর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল:

## রচনাবলী
বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।

## মৃত্যু
নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রণে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়।

## তথ্যসূত্র

বিষয়শ্রেণী:১৯৬২-এ মৃত্যু
বিষয়শ্রেণী:১৯০২-এ জন্ম
বিষয়শ্রেণী:পাকিস্তানি বিচারক
বিষয়শ্রেণী:পশতু ব্যক্তি
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
দ্য প্রোপজিশন

**দ্য প্রোপজিশন**, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়।

## কাহিনী সূত্র
হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে।

## শ্রেষ্ঠাংশে
* গাই পিয়ার্সি - চার্লি বার্নস চরিত্রে
* রয় উইনস্টোন - ক্যাপ্টেন মরিস স্টেনলি
* এমিলি ওয়াটসন - মারথা স্টেনলি
* ড্যানি হাডসন - আর্থার বার্নস
* ডেভিড ওয়েনহাম - ইডেন ফ্লেচার
* জন হার্ট - জেলন ল্যাম্ব
* টম ই লুইস - টু বব
* লিয়াস পাউল - কুইনি
* টম বাজ - স্যামুয়েল স্টুয়াট
* ডেভিড গালপিলি্ল - জ্যাকু
* নোয়া টেইলর - ব্রেইন ও’ল্যারি
* মিক রোহান - ম্যাড জ্যাক ব্রেডসো
* শানী ওয়াট - জন গরডন
* রডনি বোচম্যান - টবি

## পুরস্কার
* অস্ট্রেলিয়ান ফিল্ম ইন্সটিটিউট অ্যাওয়ার্ডস:
** শ্রেষ্ঠ চলচ্চিত্রকার
** সেরা কস্টিউম ডিজাইন
** শ্রেষ্ঠ সৃজনশীল সঙ্গীত
** শ্রেষ্ঠ প্রডাকশন ডিজাইন
* অস্ট্রেলিয়ার ফিল্ম ক্রিটিকস পুরস্কার ২০০৫:
** শ্রেষ্ঠ চলচ্চিত্রকার
** শ্রেষ্ঠ সৃজনশীল সঙ্গীত
* ক্লিউট্রোডিস অ্যাওয়ার্ডস ২০০৬:
** শ্রেষ্ঠ চিত্রনাট্য - মৌলিক (নিক কেভ)
* ইনসাইড ফিল্ম অ্যাওয়ার্ডস:
** শ্রেষ্ঠ চলচ্চিত্রকার
** শ্রেষ্ঠ চলচ্চিত্র
** সেরা সঙ্গীত
** শ্রেষ্ঠ প্রডাকশন ডিজাইন
* সান দিয়েগো ফিল্ম ক্রিটিকস সোসাইটি অ্যাওয়ার্ডস ২০০৬:
** শ্রেষ্ঠ সহভিনেতার (রয় উইনস্টোন)
* ভেনিস ফিল্ম ফেস্টিভাল:
** গোসি পুরস্কার

## বক্স অফিস
অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে।

## তথ্যসূত্র

## বহিঃসংযোগ
* 
* 
* InFilm Australia review
* The Proposition at the National Film and Sound Archive
* Full Cast Credits at IMDB

বিষয়শ্রেণী:২০০৫-এর চলচ্চিত্র
বিষয়শ্রেণী:ওয়েস্টার্ন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:অস্ট্রেলীয় চলচ্চিত্র
বিষয়শ্রেণী:১৮৮০-এর দশকের পটভূমিতে চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
নীল-লালগির্দি

**নীল-লালগির্দি** (বৈজ্ঞানিক নাম:*Phoenicurus frontalis*) যা ‘নীল-কপালি গির্দি’ নামেও পরিচিত এক ধরনের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়।

## গ্যালারি

Image:Blue fronted Redstart- Male - Himachal I2 IMG 3517.jpg|Male at Mailee Thaatch (10,500&nbsp;ft.) in Kullu-Manali Distt. of Himachal Pradesh, India
Image:Blue-fronted Redstart female in Pangot, Uttarkhand, India.jpg|Female in Pangot, Uttarkhand, India


## তথ্যসূত্র

বিষয়শ্রেণী:নেপালের পাখি
বিষয়শ্রেণী:ভূটানের পাখি
বিষয়শ্রেণী:ভারতের পাখি
বিষয়শ্রেণী:হিমালয়ের পাখি
বিষয়শ্রেণী:১৮৩২-এ বর্ণিত পাখি
বিষয়শ্রেণী:তিব্বতের পাখি
রবার্ট সলো

**রবার্ট মার্টন সলো** একজন মার্কিন অর্থনীতিবিদ।  তিনি ১৯৮৭ সালে অর্থনীতিতে নোবেল পুরস্কার লাভ করেন। 

## জীবনী
সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন।

## তথ্যসূত্র

## বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:জন বেটস ক্লার্ক মেডেল বিজয়ী
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন নোবেল বিজয়ী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:ইহুদি নোবেল বিজয়ী
বিষয়শ্রেণী:ব্রিটিশ একাডেমির সংশ্লিষ্ট সভ্য
বিষয়শ্রেণী:২০২৩-এ মৃত্যু
আর্থার লুইস

**আর্থার লুইস**  সম্পূর্ণ নাম: **স্যার উইলিয়াম আর্থার লুইস** (জন্ম: ২৩ জানুয়ারি, ১৯১৫, ক্যাস্ট্রিজ , সেন্ট লুসিয়া , ব্রিটিশ ওয়েস্ট ইন্ডিজ—মৃত্যু: ১৫ জুন, ১৯৯১, ব্রিজটাউন, বার্বাডোস) ছিলেন একজন সেন্ট লুসিয়ান অর্থনীতিবিদ যিনি অর্থনৈতিক উন্নয়নের উপর তার গবেষণা এবং কৃষিতে শ্রম উৎপাদনশীলতার স্তরের সাথে স্বল্পোন্নত এবং অধিক উন্নত দেশগুলির মধ্যে বাণিজ্যের শর্তাবলী সম্পর্কিত একটি উদ্ভাবনী মডেল নির্মাণের জন্য ১৯৭৯ সালে অর্থনীতিতে নোবেল পুরস্কার লাভ করেন।

## জীবনী
স্যার আর্থার লুইস ছিলেন একজন সেন্ট লুসিয়ান অর্থনীতিবিদ যিনি অর্থনৈতিক উন্নয়নের উপর তার গবেষণা এবং কৃষিতে শ্রম উৎপাদনশীলতার স্তরের সাথে স্বল্পোন্নত এবং অধিক উন্নত দেশগুলির মধ্যে বাণিজ্যের শর্তাবলী সম্পর্কিত একটি উদ্ভাবনী মডেল নির্মাণের জন্য ১৯৭৯ সালে অর্থনীতিতে নোবেল পুরস্কার লাভ করেন।
সরকারি বৃত্তি লাভের পর লুইস লন্ডন স্কুল অফ ইকোনমিক্সে যোগদান করেন। তিনি ১৯৩৭ সালে স্নাতক ডিগ্রি অর্জন করেন এবং ১৯৪০ সালে সেখান থেকে অর্থনীতিতে পিএইচডি ডিগ্রি অর্জন করেন । তিনি ১৯৩৮ থেকে ১৯৪৭ সাল পর্যন্ত স্কুলে প্রভাষক, ১৯৪৭ থেকে ১৯৫৮ সাল পর্যন্ত ম্যানচেস্টার বিশ্ববিদ্যালয়ে অর্থনীতির অধ্যাপক, ১৯৫৯-৬২ সাল পর্যন্ত ওয়েস্ট ইন্ডিজের ইউনিভার্সিটি কলেজের অধ্যক্ষ এবং ১৯৬৩ থেকে ১৯৮৩ সাল পর্যন্ত প্রিন্সটন বিশ্ববিদ্যালয়ে অধ্যাপক ছিলেন। তিনি অনেক আন্তর্জাতিক কমিশন এবং বেশ কয়েকটি আফ্রিকান, এশীয় এবং ক্যারিবিয়ান সরকারের অর্থনৈতিক উন্নয়ন বিষয়ক উপদেষ্টা হিসেবে দায়িত্ব পালন করেন। তিনি ১৯৭০-৭৩ সাল পর্যন্ত ক্যারিবিয়ান উন্নয়ন ব্যাংক প্রতিষ্ঠায় সহায়তা করেন এবং এর প্রধান হিসেবে দায়িত্ব পালন করেন। ১৯৬৩ সালে লুইসকে নাইট উপাধি দেওয়া হয়।
স্যার আর্থার লুইস উন্নয়ন অর্থনীতির ক্ষেত্রে একজন জনসাধারণের বুদ্ধিজীবী হিসেবে একটি উল্লেখযোগ্য কর্মজীবন কাটিয়েছিলেন এবং এই প্রক্রিয়ায় তিনি আফ্রিকান বংশোদ্ভূত ব্যক্তিদের বিরুদ্ধে উচ্চশিক্ষায় বিদ্যমান অনেক বর্ণগত বাধা অতিক্রম করেছিলেন। উন্নয়ন অর্থনীতির ক্ষেত্রে তাঁর অবদানের জন্য, ১৯৭৯ সালে তিনি নোবেল পুরস্কার লাভ করেন । তাঁর অনেক শিক্ষাগত কৃতিত্বের পাশাপাশি, তিনি জনসাধারণের ক্ষেত্রেও একটি ছাপ ফেলেছিলেন, দ্বিতীয় বিশ্বযুদ্ধের সময় এবং তার পরপরই ব্রিটিশ ঔপনিবেশিক অফিসের ঘন ঘন পরামর্শদাতা হিসেবে দায়িত্ব পালন করেছিলেন। এরপর তিনি ঘানার প্রথম প্রধান অর্থনৈতিক উপদেষ্টা এবং তার পরে, ওয়েস্ট ইন্ডিজ বিশ্ববিদ্যালয়ের প্রথম উপাচার্য হন । উপাচার্য হিসেবে তাঁর কাজের স্বীকৃতিস্বরূপ, ১৯৬৩ সালে রানী এলিজাবেথ তাঁকে নাইট উপাধিতে ভূষিত করেন। শিক্ষা জগতে, তিনি ম্যানচেস্টার বিশ্ববিদ্যালয় এবং প্রিন্সটন বিশ্ববিদ্যালয়ে রাজনৈতিক অর্থনীতিতে সভাপতিত্বকারী অধ্যাপক পদে অধিষ্ঠিত ছিলেন।

## বই
লুইস বেশ কয়েকটি বই লিখেছেন, যার মধ্যে রয়েছে:
* দ্য প্রিন্সিপলস অফ ইকোনমিক প্ল্যানিং (১৯৪৯),
* দ্য থিওরি অফ ইকোনমিক গ্রোথ (১৯৫৫),   * ডেভেলপমেন্ট প্ল্যানিং (১৯৬৬),
* ট্রপিক্যাল ডেভেলপমেন্ট ১৮৮০–১৯১৩ (১৯৭১), এবং
* গ্রোথ অ্যান্ড ফ্লাকচুয়েশনস ১৮৭০–১৯১৩ (১৯৭৮)

## তথ্যসূত্র

## বহিঃসংযোগ

বিষয়শ্রেণী:১৯১৫-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:অর্থনীতিবিদ
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:উন্নয়ন অর্থনীতিবিদ
বিষয়শ্রেণী:নাইটস ব্যাচেলর
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:সেন্ট লুসিয় নোবেল বিজয়ী
পল বয়ার

**পল বয়ার** (ইংরেজিঃ Paul Delos Boyer) (৩১ জুলাই, ১৯১৮ – ২ জুন, ২০১৮) একজন মার্কিন প্রাণরসায়নবিদ। তিনি ১৯৯৭ সালে রসায়নে নোবেল পুরস্কার লাভ করেন।

## জীবনী
বয়ার ১৯৪৩ সালে ইউনিভার্সিটি অব উইসকনসিন, ম্যাডিসন থেকে প্রাণরসায়নে পিএইচডি ডিগ্রি অর্জন করেন।

## তথ্যসূত্র

## বহিঃসংযোগ

বিষয়শ্রেণী:১৯১৮-এ জন্ম
বিষয়শ্রেণী:মার্কিন প্রাণরসায়নবিদ
বিষয়শ্রেণী:নোবেল বিজয়ী রসায়নবিদ
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:গ্লেন টি. সিবোর্গ মেডেল বিজয়ী
বিষয়শ্রেণী:২০১৮-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নাস্তিক
বিষয়শ্রেণী:ব্রিগহাম ইয়াং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইংরেজ বংশোদ্ভূত মার্কিন ব্যক্তি
শেরপা

**শেরপা** (তিব্বতী:ཤར་པ། অর্থ "পূর্ব দেশের অধিবাসী") (*শের* "পূর্ব দেশ" + *পা* "অধিবাসী") উচ্চ হিমালয়ে, বিশেষত নেপালের শোলোখুম্বু জেলাতে, বসবাসকারী এক উপজাতি সম্প্রদায় বিশেষ। 

## খাদ্যাভ্যাস
শেরপাদের প্রধান খাদ্য হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে। 

## বাড়িঘর
thumb|শেরপাদের বাড়ীঘর
শেরপাদের বাড়ি পাথরের তৈরী এবং ছাদ ও দরজা-জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।

## গৃহপালিত পশু
শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।

## তথ্যসূত্র

বিষয়শ্রেণী:শেরপা
বিষয়শ্রেণী:নেপালে জাতিগত গ্রুপ
বিষয়শ্রেণী:হিমালয়ের মানুষ
বিষয়শ্রেণী:তিব্বতি বৌদ্ধধর্ম
বিষয়শ্রেণী:গুর্খা
বিষয়শ্রেণী:চীনা-তিব্বতি ভাষার ব্যক্তি
বিষয়শ্রেণী:নেপালি পর্বতারোহী
বিষয়শ্রেণী:ন্যিংমা
বিষয়শ্রেণী:গোর্খা
বিষয়শ্রেণী:ভারতের বৌদ্ধ সম্প্রদায়
বিষয়শ্রেণী:নেপালে পর্বতারোহণ
তিব্বতি বৌদ্ধধর্ম

[thumb|right|[বৌদ্ধধর্মের নিংমা ধারার প্রবর্তক গুরু পদ্মসম্ভব। চিত্রে তার উন্মীলিত নেত্রদ্বয় বিশেষ একপ্রকার ধ্যানের অন্যতম বৈশিষ্ট্য প্রকাশ করছে]]

**তিব্বতি বৌদ্ধধর্ম** হল হিমালয়ের পাদদেশে অবস্থিত বিশেষ কিছু অঞ্চলে চর্চিত বৌদ্ধধর্ম যা তার নিজস্ব বৈশিষ্ট্যে এক স্বতন্ত্র রূপ লাভ করেছে। মূলত তিব্বত, ভুটান, ভারতের সিকিম, লাদাখ উপত্যকা, তওয়াং, মঙ্গোলিয়া, রাশিয়া, এবং উত্তর-পূর্ব চীনের কিছু অংশের অধিবাসীগণ অনুশীলন করে থাকে তিব্বতি বৌদ্ধধর্ম। তিব্বতি বৌদ্ধধর্মে বিবিধ প্রকারের ধারা এবং মতবাদের অস্তিত্ব থাকলেও এটি প্রধানত চার ধারায় বিভক্ত, যথা, নিংমা, কাগিয়ু, গেলুগ এবং সাক্য। বৌদ্ধধর্মের এই সকল ধারাই তিনটি মূল শাখা মহাযান, হীনযান এবং বজ্রযানের শিক্ষার আদর্শ বহন করে চলেছে। যদিও গেলুগ ধারার মত কোন কোন মতানুসারে বজ্রযান মহাযানেরই একটি অবিচ্ছেদ্য অঙ্গ।

## ইতিহাস

### ভারত-প্রাক-বৌদ্ধ তিব্বত সম্পর্ক
খ্রিষ্টাব্দ প্রথম সহস্রাব্দে চুম্বি উপত্যকা তিব্বত এবং ভারতের মধ্যে একটি বাণিজ্য রুট হিসাবে ব্যবহৃত হওয়ার সুস্পষ্ট প্রমাণ রয়েছে। ইয়ন্তেন্দ্রাক  নামে একটি লটসাওয়াকে বলা হয় ভারতীয় শিক্ষক আর্যদেব দ্বারা ভারতে যাওয়ার রাস্তার নিয়ন্ত্রণ দেওয়া হয়েছিল।

### বৌদ্ধ তিব্বত
তিব্বতীয় বৌদ্ধধর্ম ভারতীয় বৌদ্ধধর্মের সর্বশেষ পর্যায় থেকে উদ্ভূত মহাযান বৌদ্ধধর্মের একটি রূপ হিসেবে বিকশিত হয়েছে (যার মধ্যে অনেক বজ্রযান উপাদান অন্তর্ভুক্ত ছিল)। এইভাবে এটি গুপ্ত-পরবর্তী মধ্যযুগীয় যুগে (৫০০-১২০০ খ্রিস্টাব্দ) বহু ভারতীয় বৌদ্ধ তান্ত্রিক অনুশীলনের পাশাপাশি অসংখ্য স্থানীয় তিব্বতি উন্নয়নের সাথে সংরক্ষণ করে। প্রাক-আধুনিক যুগে, কুবলাই খান কর্তৃক প্রতিষ্ঠিত মঙ্গোল ইউয়ান রাজবংশের (১২৭১-১৩৬৮) প্রভাবের কারণে তিব্বতীয় বৌদ্ধধর্ম তিব্বতের বাইরে ছড়িয়ে পড়ে।, যা চীন, মঙ্গোলিয়া এবং সাইবেরিয়ার কিছু অংশ শাসন করেছিল। আধুনিক যুগে, তিব্বতি বৌদ্ধধর্ম এশিয়ার বাইরে ছড়িয়ে পড়েছে তিব্বতি প্রবাসীদের প্রচেষ্টার কারণে (১৯৫৯ সাল থেকে)। দালাই লামা ভারতে পালিয়ে যাওয়ার কারণে, ভারতীয় উপমহাদেশ তিব্বতীয় বৌদ্ধ মঠের পুনর্জাগরণের জন্যও পরিচিত, যার মধ্যে গেলুগ ঐতিহ্যের তিনটি প্রধান মঠের (ত্সোং-খা-পা-ব্লো-ব্জাং-গ্রাগ্স-পা-এর বিগ্রহ প্রতিষ্ঠিত দ্গা'-ল্দান বৌদ্ধবিহার এবং 'ব্রাস-স্পুংস বৌদ্ধবিহার) পুনর্নির্মাণও রয়েছে।

তিব্বতি বৌদ্ধধর্মের চারটি প্রধান বিদ্যালয় রয়েছে, যথা নাইংমা (8ম শতাব্দী), কাগ্যু (১১শ শতাব্দী), শাক্য (১০৭৩), এবং গেলুগ (১৪০৯)। জোনাং হল একটি ছোট স্কুল যা বিদ্যমান, এবং রিমে আন্দোলন (১৯শতক), যার অর্থ "কোন দিক নেই", একটি সাম্প্রতিক অসাম্প্রদায়িক আন্দোলন যা সমস্ত ভিন্ন ঐতিহ্যকে সংরক্ষণ ও বোঝার চেষ্টা করে। বৌদ্ধধর্মের প্রবর্তনের আগে তিব্বতে প্রধান আধ্যাত্মিক ঐতিহ্য ছিল বন, যা তিব্বতি বৌদ্ধধর্ম (বিশেষ করে নাইংমা বিদ্যা) দ্বারা দৃঢ়ভাবে প্রভাবিত হয়েছে।

## পাদটীকা

বিষয়শ্রেণী:বৌদ্ধধর্ম
বিষয়শ্রেণী:ধর্মের ইতিহাস
বিষয়শ্রেণী:তিব্বতী বৌদ্ধধর্ম
বিষয়শ্রেণী:এশিয়ায় বৌদ্ধধর্মের ইতিহাস